laion/Wikipedia-Exotic huggingface dataset:
ইউএসসি স্কুল অফ সিনেম্যাটিক আর্টস

ইউএসসি স্কুল অফ সিনেম্যাটিক আর্টস (ইংরেজি: USC School of Cinematic Arts), ২০০৬ সালের আগ পর্যন্ত যার নাম ছিলো স্কুল অফ সিনেমা-টেলিভিশন (ইংরেজি: School of Cinema-Television) বা (সিএনটিভি) হচ্ছে ক্যালিফোর্নিয়ার লস অ্যাঞ্জেলসে অবস্থিত ইউনিভার্সিটি অফ সাউদার্ন ক্যালিফোর্নিয়ার অন্তর্গত একটি চলচ্চিত্র স্কুল। এটি যুক্তরাষ্ট্রের অন্যতম পুরোনো বিদ্যালয়, যা প্রতিষ্ঠিত হয়েছিলে ১৯২৯ সালে অ্যাকাডেমি অফ মোশন পিকচার আর্টস অ্যান্ড সায়েন্সেসের সাথে একটি যৌথ উদ্যোগের মাধ্যমে। এই স্কুলের দেওয়া বিভিন্ন বিষয়ে স্নাতক ও স্নাতোকত্তর পর্যায়ের শিক্ষাদান করা হয়। ২০০৬-২০০৭ শিক্ষাবছরে এই ৮৬৫ জন স্নাতক ও ৬৫৩ জন স্নাতোকত্তর পর্যায়ের শিক্ষার্থীকে শিক্ষাদান করেছে। এপ্রিল ২০০৬-এ ইউএসসি বোর্ড অফ ট্রাস্টিজ স্কুলটির নাম ইউএসসি স্কুল অফ সিনেম্যাটিক আর্টস করার পক্ষে ভোট দেয়। Michael Cieply, A Film School’s New Look Is Historic, The New York Times, February 9, 2009, Accessed February 10, 2009. Statistics at a Glance: Academic Year 2008 - 2009 ওয়েব্যাক মেশিনে আর্কাইভকৃত ২৮ জুন ২০০৯ তারিখে, USC School of Cinematic Arts, Accessed February 10, 2009. Sharon Waxman, At U.S.C., a Practical Emphasis in Film, The New York Times, January 31, 2006, Accessed February 10, 2009. Rachel Abramowitz, L.A.'s screening gems, Los Angeles Times, Accessed June 16, 2008. Stuart Silverstein, George Lucas Donates USC's Largest Single Gift[স্থায়ীভাবে অকার্যকর সংযোগ], The Los Angeles Times, September 19, 2006 USC School of Cinematic Arts website USC Summer Film Program SCA Community Hugh M. Hefner Moving Image Archive Warner Bros. Archives USC School of Cinematic Arts Copyright Policy Entertainment Technology Center
১৫নং ওয়ার্ড, ঢাকা দক্ষিণ সিটি কর্পোরেশন

১৫নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-১ এর অন্তর্গত। এটি প্রাক্তন ঢাকা সিটি কর্পোরেশনর ৪৯ নং ওয়ার্ড ছিল। মেগাসিটি ঢাকার ধানমন্ডি থানায় ওয়ার্ড নং ১৫ অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১০ আসনের অন্তর্গত। এ ওয়ার্ডের বর্তমান কাউন্সিলর হলেন জনাব মোঃ রফিকুল ইসলাম বাবলা। তিনি যুবলীগ নেতা। ওয়ার্ড নং ১৫ ঢাকা শহরের ধানমন্ডি আবাসিক এলাকা, ধানমন্ডি রোড নং ১৫ স্টাফ কোয়াটার, পূর্ব রায়ের বাজার, ঈদগাহ রোড, শেরে বাংলা রোড, হাজী আফসারউদ্দিন রোড ও হাতেমবাগ এলাকা নিয়ে গঠিত। "ঢাকা দক্ষিণ সিটি করপোরেশনের জোন, ওয়ার্ড ও এলাকাসমূহ" (পিডিএফ)। ঢাকা দক্ষিণ সিটি কর্পোরেশন। ২২ আগস্ট ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ আগস্ট ২০২০।  "বাংলাদেশ গেজেট (মেয়র ও কাউন্সিলর পদে নির্বাচিত ঘোষিত প্রার্থীগণের তালিকা)" (পিডিএফ)। বাংলাদেশ নির্বাচন কমিশন। বাংলাদেশ ফরম ও প্রকাশনা অফিস। সংগ্রহের তারিখ ২৩ আগস্ট ২০২০।
পাকিস্তান বিমানবাহিনী একাডেমী

পাকিস্তান বিমান বাহিনী একাডেমী হচ্ছে পাকিস্তান বিমান বাহিনীর কর্মকর্তাদের মৌলিক সামরিক (বিমান) প্রশিক্ষণ কেন্দ্র। ১৯১০ সালে রাজকীয় উড্ডয়ন বাহিনীর একটি স্টেশন (ঘাঁটি) তৈরি হয় রিসালপুরে এবং প্রথম বিশ্বযুদ্ধের সময়কাল থেকে এখানে বিমান বিষয়ক মৌলিক প্রশিক্ষণ চলে। দ্বিতীয় বিশ্বযুদ্ধ সময়কালীন মোট ছয় বছরে প্রায় ২,০০০ ভারতীয় তরুণ এই রিসালপুর বিমান বাহিনীর স্টেশন থেকে প্রশিক্ষণ নিয়েছিলো। বিমান উড্ডয়ন সহ বিমান বাহিনীর ভবিষ্যৎ কর্মকর্তাদের সকল ধরনের বিমান সামরিক প্রশিক্ষণ চলে এই একাডেমীতে। ১৯১০ সালে ব্রিটিশরা রাজকীয় উড্ডয়ন বাহিনী নামে একটি বাহিনী তৈরি করে আকাশপথে যুদ্ধ করার জন্য। তখনই তৎকালীন ব্রিটিশ ভারতের উত্তর-পশ্চিম সীমান্ত প্রদেশের রিসালপুরে তারা একটি ঘাঁটি তৈরি করে যার বড় একটি বিমানক্ষেত্র বানানো হয়। ১৯১৫ সালে নং ৩১ স্কোয়াড্রন নামের একটি বিমান বহর এখানে স্থাপিত হয়। ১৯২৮ সালে তৈরি করা হয় নং ১১ স্কোয়াড্রন, এবং ততদিনে রাজকীয় উড্ডয়ন বাহিনী রাজকীয় বিমান বাহিনী নামে পরিচিতি পেয়ে গেছে আর ভারতের এই বাহিনীকে রাজকীয় ভারতীয় বিমান বাহিনী নামে ডাকা শুরু হয়। বিমান বাহিনীর এই রিসালপুর স্টেশনের দুটি লড়াকু বিমান বহর ছিলো ১৯৪৭ সালে পর্যন্ত ব্রিটিশ ভারতের একটি ঐতিহাসিক স্থান; এছাড়াও স্থানটি অবিভক্ত ভারতে সামরিক বৈমানিক প্রশিক্ষণের জন্য সবচেয়ে বড়ো প্রশিক্ষণ কেন্দ্র ছিলো। ১৯৪৭ সালে পাকিস্তান রাষ্ট্রের জন্ম হলে রাজকীয় পাকিস্তান বিমান বাহিনী তৈরির ডাক দেন মুহাম্মদ আলী জিন্নাহ যিনি পাকিস্তানের জনক হিসেবে পরিচিত। রিসালপুরের এই বিমান ঘাঁটিটি রাজকীয় পাকিস্তান বিমান বাহিনী ঘাঁটি রিসালপুর হিসেবে নতুন নাম পায়। এবং শীঘ্রই এই ঘাঁটির নাম দেওয়া হয় রাজকীয় পাকিস্তান বিমান বাহিনী উড্ডয়ন প্রশিক্ষণ বিদ্যালয়, প্রথম মুসলিম ভারতীয় এবং নব রাষ্ট্র পাকিস্তানের বৈমানিক হিসেবে এই কেন্দ্রে তৎকালীন স্কোয়াড্রন লিডার আসগর খান আসেন যিনি ১৯৬০-এর দশকে এয়ার মার্শাল হয়েছিলেন। তখন মাত্র ২৫০ জন বিমানসেনা, ২৩ জন উড্ডয়ন প্রশিক্ষণার্থী এবং ২০ জন দায়িত্বরত কর্মকর্তা ছিলেন এই কেন্দ্রে যাদের অধিকাংশই ছিলেন ইংরেজ।[স্পষ্টকরণ প্রয়োজন] ১৯৪৮ সালের ১৩ই এপ্রিল কেন্দ্রটিকে মহাবিদ্যালয় (কলেজ) ঘোষণা দেন মুহাম্মদ আলী জিন্নাহ এবং ১৯৬৭ সালের ২১ জানুয়ারী রাষ্ট্রপতি আইয়ুব খান মহাবিদ্যালয়টিকে 'একাডেমী' নামে পুনঃনামকরণ করেন। Aerial view of Risalpur Air Station 1930-40 T-37 MFI-17 Mushshak Hawker Sea Fury at Risalpur প্রাক্তন রয়্যাল এয়ার ফোর্স স্টেশনের তালিকা আর্মি বার্ন হল কলেজ Syed Shabbir Hussain; M. Tariq Qureshi (১৯৮২)। History of Pakistan Air Force (1947–1984)। PAF Book Club। এএসআইএন B0000EDYH0। উদ্ধৃতি টেমপ্লেট ইংরেজি প্যারামিটার ব্যবহার করেছে (link) M. J. Gohari (১৮ জানুয়ারি ২০০১)। The Story of the Pakistan Air Force 1988–1998: A Battle Against Odds। USA: Oxford University Press। আইএসবিএন 978-969-8553-00-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link) পাকিস্তান বিমান বাহিনী ফ্যালকন পাকিস্তান বিমান বাহিনী জাদুঘর পাকিস্তান বিমান বাহিনীর ইতিহাস
অ্যাকসেস হলিউড

অ্যাকসেস হলিউড (ইংরেজি: Access Hollywood) হচ্ছে একটি সাপ্তাহিক মার্কিন টেলিভিশন সংবাদ অণুষ্ঠান, যা বিনোদন শিল্পের বিভিন্ন ঘটনা ও সেলিব্রেটিদের নিয়ে আলোচনা ও খবরাদি প্রকাশ করা হয়। প্রাপ্তন এন্টারটেইনমেন্ট টুনাইট অণুষ্ঠানের নির্বাহী প্রযোজক জিম ভ্যান মেসেল এটির প্রতিষ্ঠিতা, এবং বর্তমানে এটি পরিচালনা করছেন রবার্ট সিলভেরস্টেইন। অ্যাকসেস হলিউড প্রাথমিকভাবে সঙ্গীত, টেলিভিশন, এবং চলচ্চিত্র শিল্পের ওপর গুরুত্ব দিয়ে অণুষ্ঠান সাজায়। ৯ সেপ্টেম্বর, ১৯৯৬-এর কার্যক্রম শুরু হয়, এবং যুক্তরাষ্ট্রের জাতীয় সিন্ডিকেটের আওতায় তা শুরু হয়। ২০০৩ সালে এই অণুষ্ঠানের যুক্তরাজ্য সংস্করণ শুরু হয়, এবং আইরিশ সংস্করণ শুরু হয় ২০০৬ সালে। এই তিনটি একত্রে ৩ই বা 3e নামে পরিচিত। কানাডাতে সিটিভি ১ সেপ্টেম্বর, ২০০৮ থেকে এই অণুষ্ঠানটি প্রচার করে আসছে। প্রোগ্রামটি ১১ ডিসেম্বর, ২০১৭ এ নাম পরিবর্তন করে কেবলমাত্র অ্যাকসেস নাম ধারণ করে। "New Name, Higher Ratings For 'Access'"। TVNewscheck। ২৭ ডিসেম্বর ২০১৭। সংগ্রহের তারিখ ২৭ ডিসেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) অ্যাকসেস হলিউড দাপ্তরিক ওয়েবসাইট ইন্টারনেট মুভি ডেটাবেজে অ্যাকসেস হলিউড (ইংরেজি) অ্যাকসেস হলিউড — টিভি ডট কম রিয়াল অ্যাকসেস — টিভি ডট কম[স্থায়ীভাবে অকার্যকর সংযোগ] জাম্প দ্য শার্ক — অ্যাকসেস হলিউড
ক্যাথরিন ফ্লন

ক্যাথরিন ফ্লন, ছিলেন একজন হাইতীয় মেয়ে-গর্জি, দেশপ্রেমিক ও জাতীয় নায়িকা। তিনি হাইতীয় বিপ্লব ও স্বাধীনতা সংগ্রামের এক অন্যতম মুখ হিসেবে পরিচিত। তিনিই প্রথম হাইতীয় পতাকা সেলাই করেন ও বিপ্লবে এক গুরুত্বপূর্ণ ভূমিকা পালন করেন। ক্যাথরিন ফ্লন সেন্ট-ডোমিং এর আর্কাহিতে জন্ম গ্রহণ করেন। তাঁর পিতা-মাতা ফ্রান্স থেকে টেক্সটাইল-এর ব্যবসা করতেন। সময়ের সাথে সাথে নিজস্ব কর্মশালায় তিনি একজন মেয়ে-দর্জি হয়ে ওঠেন। এক সময় তিনি কিছু শিক্ষার্থীদের এই কাপড় বোনার শিক্ষাও দিতেন। তিনি ছিলেন জিন-জ্যাক ডেসালাইনসের ধর্মকন্যা। হাইতীয় বিপ্লবী অনুসারে, ফ্লোন আর্কাইয়ের কংগ্রেসের শেষ দিন, ১৮০৩ সালের ১৮ মে দেশের প্রথম পতাকা তৈরি করেছিল। বিপ্লবের নেতা জিন-জ্যাক ডেসালাইনস, ফ্লনের ধর্মপিতা, ফ্রান্সের কাছ থেকে বিচ্ছিন্ন হওয়ার ইচ্ছা প্রকাশ করেন। তাই সেখানে তিনি একটি ফরাসি পতাকা কেটে ফেলেন। তিনি পতাকার কেটে ফেলা টুকরোগুলি ফ্লোনকে দিয়েছিলেন। পরবর্তীকালে সেই কেটে ফেলা পতাকার থেকেই ফ্লন তৈরি করেছিলেন হাইতীয় বিপ্লবের পতাকা। নতুন পতাকাতে সাদা, নীল ও লাল রঙের স্থান দেওয়া হয়েছিল। যার মধ্যে নীল ও লাল রঙ হাইতির কালো এবং মুলাত্তো নাগরিকদের মধ্যে মিলন ঘটাতে সাহায্য করেছিল। ঐতিহাসিকরা পতাকা তৈরির এই কিংবদন্তি ইতিহাসের মধ্যে কিছু সীমাবদ্ধতা লক্ষ্য করেছেন। উদাহরণস্বরূপ, বিপ্লবের প্রাথমিক উৎসগুলি থেকে জানা যায় যে, বিদ্রোহীরা আরকাইয়ে সম্মেলনের আগে নীল-লাল পতাকা ব্যবহার করেছিল। ক্যাসিল ফাতিমান এবং ড্যাডি বাজিলের পাশাপাশি ক্যাথেরিন ফ্লনকে হাইতীয় স্বাধীনতার তিনটি মুখ্য নায়িকাদের একজন হিসাবে বিবেচনা করা হয়ে থাকে। ক্যাথরিন ফ্লনের জন্মভূমি আর্কাহিকে বর্তমানে "পতাকা নগর" হিসাবে উল্লেখ করা হয় এবং ১৮ই মে তারিখে তিনি প্রথম পতাকা তৈরি করেছিলেন বলে ওই দিনটি জাতীয় ছুটিতে পরিণত হয়েছে। বিপ্লবের প্রতীক হিসাবে কাজ করার পাশাপাশি ফ্লোন হাইতীয় মহিলাদের মধ্যেও প্রশংসার চিত্র হয়ে উঠেন। সামাজিক অনুষ্ঠান এবং মহিলা নেতৃত্বাধীন নেতাকর্মী আন্দোলনগুলির নামকরণ করা হয়েছে বিপ্লবী নায়কের নাম অনুসারে। উৎসব এবং জাতীয় ছুটির দিনগুলিতে যুবতীরা ফ্লোন এবং অন্যান্য মহিলা বিপ্লবীদের মতো পোশাক পরেন, বিপ্লব এবং পুরো হাইতীয় ইতিহাসে নারীর ভূমিকার দিকগুলিকে তুলে ধরেন। ২০০০ সালে প্রকাশিত ১০-গুর্ডিস হাইতীয় নোটে ক্যাথরিন ফ্লনের ছবিটি তুলে ধরা হয়েছিল। Henderson, H., সম্পাদক (২০১৫)। ""Haiti Flag and University Day""। Holidays, Festivals, and Celebrations of the World Dictionary। Detroit, MI: Omnigraphics, Inc.।  Girard, Philippe R. (২০০৯-০১-০১)। "Birth of a Nation: The Creation of the Haitian Flag and Haiti's French Revolutionary Heritage"। Journal of Haitian Studies। 15 (1/2): 138, 141। জেস্টোর 41715156।  Accilien, Cécile; Adams, Jessica; Méléance, Elmide, সম্পাদকগণ (২০০৬)। Revolutionary Freedoms: A History of Survival, Strength and Imagination in Haiti। Coconut Creek, FL: Caribbean Studies Press। পৃষ্ঠা 91।
আনওয়ারুল বয়ান

আনওয়ারুল বয়ান ভারতীয় ইসলামি পণ্ডিত আশেক এলাহী বুলন্দশহরী কর্তৃক পাঁচ খণ্ডে রচিত কুরআনের একটি তাফসীর বা ব্যাখ্যাগ্রন্থ। এটি উর্দুতে লেখা হয়েছিল। "দক্ষিণ আফ্রিকায় এটি ইংরেজিতে অনূদিত হয়েছে, অনুবাদ করেন মাওলানা ইসমাইল ইব্রাহিম এবং সম্পাদনা করেছেন ইসমাইল খত্রদা ও মুফতি আফজাল হুজেন ইলিয়াস।" ইংরেজি অনুবাদে শিরোনাম দেওয়া হয়েছে "দি ইলুমিন্যাটিং ডিসকোর্সেস অফ দ্যা নোবেল কুরআন" বয়ানুল কুরআন তাফসীরে উসমানী তাওযীহুল কুরআন মাআরিফুল কুরআন "Illuminating Discourses on the Noble Quran 5 Vol"। ২০১৬-০৩-২৮ তারিখে মূল থেকে আর্কাইভ করা। সংগ্রহের তারিখ ২০১৫-০৭-১২।  http://www.albalagh.net/bookstore/?action=view&item=0475 http://www.al-rashad.com/Illuminating-Discourses-on-the-Noble-Quran-in-5-volumes_p_2564.html অস্ট্রেলিয়ান ইসলামিক লাইব্রেরিতে (অনলাইন) একাধিক ভাষাগত তাফসির সংগ্রহ তাফসির আনোয়ার উল বায়ান (উর্দু) তাফসির আনোয়ার উল বায়ান (ইংরেজি)
মিশেল ডোমিঙ্গে

মিশেল ডোমিঙ্গে ১৪ জুন ১৮৭৪ থেকে ১৫ এপ্রিল ১৮৭৬ পর্যন্ত হাইতির একজন রাষ্ট্রপতি ছিলেন। মিশেল ডোমিঙ্গে ১৮১৩ সালে লেস কেয়েসে জন্মগ্রহণ করেন। তিনি সামরিক প্রশিক্ষণ থেকে স্নাতক লাভ করেন এবং সুদে সেনা ইউনিটের কমান্ডার হন। তিনি ৮ই মে ১৮৬৮ থেকে ১৮৬৯-এর ডিসেম্বর পর্যন্ত হাইতির দক্ষিণে স্বায়ত্তশাসিত রাজ্যগুলির সভাপতি ছিলেন। ১৮৭৪ সালের ১১ই জুন, জেনারেল ডোমিঙ্গে হাইতির রাষ্ট্রপতি হিসাবে আট বছরের জন্য নির্বাচিত হয়েছিলেন। ডমিঙ্গে, তিনি মূলত একজন সৈনিক ছিলেন, একজন রাষ্ট্রনায়ক হবার মর্যাদা বা কৌশল তার ছিল না। তাই তিনি জনসাধারণের কাজ পরিচালনা করার জন্য সেপটিমাস রামাউকে রাষ্ট্রের সচিবদের পরিষদের উপরাষ্ট্রপতি হিসেবে নিয়োগ করে ১৮ সেপ্টেম্বর ১৮৭৪ সালে একটি আদেশ জারি করেছিলেন। সেপটিমাস রামাউ এইভাবে হাইতির প্রকৃত শাসক হন, যদিও পদ অনুসারে তিনি ডমিঙ্গের অধীনস্থ ছিলেন। রামাউ ছিল প্রকৃতিগতভাবেই স্বৈরাচারী এবং দাপুটে, অন্যদিকে মিশেল ডমিঙ্গের পদটি ছিল আলংকারিক। ডমিঙ্গের নিকট তেমন কোনো ক্ষমতাই ছিল না। ডমিঙ্গের দুর্বলতা রামাউকে ক্ষমতায় আসার সুযোগ করে দেয়। রাষ্ট্রপতি পদে নির্বাচিত হওয়ার পরে ডমিঙ্গের প্রথম কাজটি ছিল ডমিনিকান প্রজাতন্ত্রের সাথে একটি চুক্তি স্বাক্ষর করা। চুক্তিটি দেশ দুটির পারস্পরিক স্বীকৃতি এবং বিশেষত তাদের মধ্যে দীর্ঘ ও রক্তক্ষয়ী সীমান্ত যুদ্ধের অবসান ঘটায় যা সীমান্তে শান্তি এনে দেয়। সেপ্টিমাস রামাউও ডমিনিকান প্রজাতন্ত্রের রাষ্ট্রপতি ইগনাসিও মারিয়া গঞ্জালেজের সাথে আলোচনার নেতৃত্ব দিয়েছিলেন। রাষ্ট্রপতি ডোমিঙ্গের সেনাবাহিনীর প্রধান, জেনারেল এন লেগারকে নতুন চুক্তি তৈরি করতে সান্টো ডোমিঙ্গোতে প্রেরণ করা হয়েছিল। ১৮৭৪ সালের ৯ নভেম্বর পোর্ট-অ-প্রিন্সে ফিরে আসার পরে, ডমিনিকার সাথে বন্ধুত্বের চুক্তি এবং বাণিজ্য ও নৌচলাচল চুক্তি স্বাক্ষর করার জন্য তার সাথে ডমিনিকান আলোচকগণও ছিলেন। এই হাইতি ডোমিনিকান প্রজাতন্ত্রকে সম্পূর্ণ স্বীকৃতি দেয় ও স্বাধীনতা মেনে নেয় এবং ২০শে জানুয়ারি, ১৮৭৫ সালে দুই দেশের মধ্যে বন্ধুত্বের চুক্তি স্বাক্ষরিত হয়। আন্তর্জাতিক রাজনীতিতে এই সাফল্য সত্ত্বেও হাইতির ঘরোয়া অর্থনৈতিক পরিস্থিতি ভয়াবহ ছিল। ডোমিঙ্গে ফ্রান্সের সাথে ঋণ নিয়ে আলোচনার চেষ্টা করেছিলেন, যা কয়েক বছর ধরে হাইতির অর্থনীতিকে সংকটে ফেলতে পারত। অবশেষে, দুর্নীতি ও জালিয়াতি এতটাই ভয়াবহ হয়ে উঠেছিল যে জেনারেল ব্রাইস এবং পিয়ের মনপ্লেইসার পিয়েরিকে গ্রেপ্তারের জন্য ডমিঙ্গে ১৫ই মে, ১৮৭৫ সালে একটি সমন জারি করেছিলেন। তার রাজনৈতিক প্রতিপক্ষ পিয়ের থোমা বোইসরন্ড-কানাল এই আর্থিক নীতি এবং ঋণের সমালোচনা করেছিলেন, তিনি মার্কিন দূতাবাসে আশ্রয় নিয়েছিলেন। বোইস্রন্ড কানাল এবং অন্যান্য বিরোধীরা বিদেশে পালিয়ে যাওয়ার সময় ব্রাইস এবং পিয়ের মনপ্লেজার পিয়ের নিহত হন। দুই জেনারেলের মৃত্যুর জন্য সেপটিমাস রামাউকে দায়ী করা হয় ও পোর্ট-অ-প্রিন্সের একটি রাস্তায় তাকে হত্যা করা হয়েছিল। ১৮৭৬ সালের ১৫ এপ্রিল ডোমিঙ্গে পদত্যাগ করেন এবং জামাইকার কিংস্টনে নির্বাসনে চলে যান, যেখানে এক বছর পরে তাঁর মৃত্যু হয়। ডোমিঙ্গের পরিবারের বেঁচে থাকা সদস্যরা এখনও হাইতি এবং যুক্তরাষ্ট্রে বসবাস করছে, যদিও তারা তাদের শেষ নাম (বংশ নাম) পরিবর্তন করেছেন। Michel Domingue
জর্জ ওয়ালেস

জর্জ করলে ওয়ালেস, জুনিয়র (ইংরেজি: George Corley Wallace, Jr.) (২৫ আগস্ট, ১৯১৯ – ১৩ সেপ্টেম্বর, ১৯৯৮), ছিলেন যুক্তরাষ্ট্রের আলাবামা অঙ্গরাজ্যের চার বার নির্বাচিত (১৯৬৩–১৯৬৭, ১৯৭১–১৯৭৯ এবং ১৯৮৩–১৯৮৭) গভর্নর। ড্যান টি. কার্টার, এবং স্টিফেন লেশার রচিত জীবনীমূলক গ্রন্থানুসারে তাকে বিশ শতকের সবচেয়ে প্রভাবশালী কিন্তু পরাজিত রাজনীতিক হিসেবে বিবেচনা করা হয়। যুক্তরাষ্ট্রের রাষ্ট্রপতি পদে অভিষিক্ত হবার জন্য তিনি চার বার চেষ্টা করেছেন, এর মধ্যে ডেমোক্রেটিক পার্টির হয়ে তিনবার এবং আমেরিকান ইন্ডিপেন্ডেন্ট পার্টির পক্ষ থেকে একবার, যদিও তিনি কোনোবারই সাফল্য লাভ করেতে পারেন নি। ১৯৭২ সালে তাকে হত্যার একটি প্রচেষ্টা ব্যর্থ হলেও তা, তাকে হুইল চেয়ারের জীবনের দিকে ঠেলে দেয়। তার সাউদার্ন পপুলিস্ট তত্ত্বের জন্য তিনি সর্বাধিক পরিচিত। আমেরিকার বর্ণবাদবিরোধী সময়গুলোতে তার বর্ণবাদী আচরণ তার বাকি রাজনৈতিক জীবনকে বিতর্কিত করে রেখেছলো। Carter, Dan T. (১৯৯৫)। The Politics of Rage: George Wallace, the Origins of the New Conservatism, and the Transformation of American Politics। New York: Simon & Schuster। পৃষ্ঠা 468। আইএসবিএন 0807125970।  Lesher, Stephan (১৯৯৪)। George Wallace: American Populist। Reading, Mass.: Addison-Wesley। পৃষ্ঠা xi। আইএসবিএন 0201622106।  "Fatal Attraction"। ১৪ আগস্ট ২০০৯ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০০৯। , New America Foundation উইকিউক্তিতে জর্জ ওয়ালেস সম্পর্কিত উক্তির সংকলন রয়েছে। Governor Wallace's Schoolhouse Door speech ওয়েব্যাক মেশিনে আর্কাইভকৃত ৬ আগস্ট ২০০২ তারিখে archived at the University of Alabama George Wallace article at the Encyclopedia of Alabama Oral History Interview with George Wallace from Oral Histories of the American South Caught on Tape: The White House Reaction to the Shooting of Alabama Governor and Democratic Presidential Candidate George Wallace from History's News Network: http://hnn.us/articles/45104.html George Wallace: Settin' the Woods on Fire PBS American Experience documentary, including complete transcript, teacher tools and links Cornelia Wallace's Obituary on Decatur Daily Political Graveyard ফাইন্ড এ গ্রেইভে জর্জ ওয়ালেস (ইংরেজি)
সম্ভাজি ভিদে

সম্ভাজি ভিদে মহারাষ্ট্রের হিন্দুত্ববাদী কর্মী। তিনি মহারাষ্ট্রের সাংলি জেলার অধিবাসী। তিনি সাবিত্রী বাঈফুলে পুনে বিশ্ববিদ্যালয় থেকে পদার্থ বিদ‍্যায় এম.এসসি ডিগ্রী (স্বর্ণ পদকপ্রাপ্ত) লাভ করেন এবং লেকচারার হিসেবে একটি নির্দিষ্ট সময়ের জন্য কাজ করেন পুনের ফার্গুসন কলেজে । ১৯৮০ এর দশকের শেষদিকে তিনি নিজের সংস্থা শিবপ্রতিষ্ঠান হিন্দুস্তান গঠন করেন এবং তিনি তাঁর কাজ ছেড়ে দেন, হিন্দু-জাতীয়তাবাদী রাষ্ট্রীয় স্বয়ংসেবক সংঘের পূর্ণকালীন কর্মী হওয়ার জন্য । সংগঠনটি শিবাজী এবং তাঁর পুত্র সম্ভাজীর শিক্ষার প্রচারের লক্ষ্য ছিল। সাংলী, কোলাপুর, পুনে, বেলগাঁও, মুম্বই এবং সাতরায় তাঁর বেশ কয়েকজন অনুগামী রয়েছে। ২০১৩ সালের একটি মিডিয়া রিপোর্টে তাকে ভারতের প্রধানমন্ত্রী নরেন্দ্র মোদীর ঘনিষ্ঠ বলে বর্ণনা করা হয়েছিল। ২০০৮ সালে, তাঁর অনুগামীরা চলচ্চিত্রের যোধা আকবর দেখানো সিনেমা হলগুলি লুণ্ঠন করেছিলেন; এই অশান্তিতে তার ভূমিকার জন্য তাকে গ্রেপ্তার করা হয়েছিল। ২০১৮ সালের জুনে ভিডে একটি সমাবেশে বলেছিলেন যে তার বাগানে একটি আমের গাছের ফল খাওয়া দম্পতিদের পুরুষ সন্তান ধারণে সহায়তা করেছিল। প্রাক-ধারণা এবং প্রাক-প্রাকৃতিক ডায়াগনস্টিক টেকনিকস (যৌন নির্বাচনের নিষিদ্ধ) (পিসিপিএনডিটি) আইনের অধীনে একটি উপদেষ্টা কমিটি নাসিক পৌর কর্পোরেশনকে তার বিরুদ্ধে আদালত মামলা করার জন্য বলেছিল। ১লা জানুয়ারী ২০১৮, ভীম কোরেগাঁওয়ে দলিতদের উপর হিংসায় প্ররোচিত করার জন্য ২ যা জানুয়ারী ২০১৮ জন্য তাঁর এবং মিলিন্দ একবোটের বিরুদ্ধে প্রথম তথ্য প্রতিবেদন দায়ের করা হয়েছিল। তিনি দাবি করেছিলেন যে এই সহিংসতার শেকড় ৩১শে ডিসেম্বর ২০১৭ এর এলগার পরিষদে হয়়েছিল। তিনি দাবি করেছিলেন যে এই অনুষ্ঠানে বক্তব্য রেখেছিলেন প্রকাশ আম্বেদকরের মতো নেতাদের গ্রেপ্তার করা হোক। আগস্টে, ভীম কোরেগাঁও সহিংসতায় তার ভূমিকার জন্য তাঁর গ্রেপ্তারের জন্য বোম্বাই হাইকোর্টের কাছে একটি আবেদন করা হয়েছিল। "Many friends of Sambhaji Bhide: Bhima Koregoan riots accused enjoys massive social media following, including Tushar Damgude - Firstpost"। www.firstpost.com। সংগ্রহের তারিখ ২০১৮-০৮-৩১।  "Sambhaji Bhide and Milind Ekbote: the two who brought Mumbai to a halt"। Mumbai Mirror। সংগ্রহের তারিখ ২০১৮-০৮-৩১।  "Sambhaji Bhide in trouble over his 'mangoes for sons' remarks"। Moneycontrol (ইংরেজি ভাষায়)। সংগ্রহের তারিখ ২০১৮-০৮-৩১।  "Committee asks Nashik civic body to move court against Sambhaji Bhide"। The Indian Express (ইংরেজি ভাষায়)। ২০১৮-০৭-১৪। সংগ্রহের তারিখ ২০১৮-০৮-৩১।  "Bhima Koregaon Violence: Petition Before Bombay HC Seeking Arrest Of Sambhaji Bhide | Live Law"। Live Law (ইংরেজি ভাষায়)। ২০১৮-০৮-৩১। সংগ্রহের তারিখ ২০১৮-০৮-৩১।  "Bhima-Koregaon violence: Hindutva leader Sambhaji Bhide seeks Prakash Ambedkar's arrest - Firstpost"। www.firstpost.com। সংগ্রহের তারিখ ২০১৮-০৮-৩১।
মুফাসির-উল-হক

মুফাসির-উল-হক (জন্ম: ১৬ আগস্ট, ১৯৪৪ - মৃত্যু: ২৭ জুলাই, ১৯৮৩) তৎকালীন ব্রিটিশ ভারতের কারনাল এলাকায় জন্মগ্রহণকারী পাকিস্তানি আন্তর্জাতিক ক্রিকেটার, প্রশাসক ও আম্পায়ার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর পাকিস্তানি ক্রিকেটে ঢাকা, পূর্ব পাকিস্তান, করাচি, ন্যাশনাল ব্যাংক অব পাকিস্তান ও পাবলিক ওয়ার্কস ডিপার্টমেন্ট দলের প্রতিনিধিত্ব করেন। দলে তিনি মূলতঃ বামহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি। ১৯৬০-৬১ মৌসুম থেকে ১৯৭৫-৭৬ মৌসুম পর্যন্ত মুফাসির-উল-হকের প্রথম-শ্রেণীর খেলোয়াড়ী জীবন চলমান ছিল। বামহাতি উদ্বোধনী বোলার মুফাসির-উল-হক ১৯৬০-৬১ মৌসুম থেকে ১৯৭৫-৭৬ মৌসুম পর্যন্ত পাকিস্তানের মাটিতে প্রথম-শ্রেণীর ক্রিকেটে অংশ নিয়েছেন। ১৯৬১-৬২ মৌসুমে করাচি হোয়াইটসের সদস্যরূপে করাচি গ্রীনসের বিপক্ষে নিজস্ব দ্বিতীয় খেলায় ৪/১৬ লাভ করেন। এটিই পরবর্তীকালে প্রথম-শ্রেণীর ক্রিকেটে তার নিজস্ব সেরা বোলিং পরিসংখ্যানে পরিণত হয়। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন মুফাসির-উল-হক। ১২ ফেব্রুয়ারি, ১৯৬৫ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। ১৯৬৪-৬৫ মৌসুমে অস্ট্রেলিয়া ও নিউজিল্যান্ড গমন করেন। তবে, ক্রাইস্টচার্চের ল্যাঙ্কাস্টার পার্কেই তিনি তার একমাত্র টেস্টে অংশ নিতে পেরেছিলেন। রস মরগ্যানকে দুইবার ও বেভান কংডনকে একবার আউট করেন তিনি। এছাড়াও, এগারো নম্বরে ব্যাট হাতে নিয়ে ৮ রানে অপরাজিত ছিলেন। সব মিলিয়ে ফাস্ট মিডিয়াম বোলিং করে খেলায় ৮৪ রান খরচায় ৩ উইকেট পান। অস্ট্রালেশিয়া সফরে ৪৯.৫৪ গড়ে ১১ উইকেট পেয়েছিলেন তিনি। ক্রিকেট খেলা থেকে অবসর গ্রহণের পর আম্পায়ারিত্বের দিকে ঝুঁকে পড়েন তিনি। খেলা থেকে অবসর গ্রহণের তিন সপ্তাহ পর ১৯৭৫-৭৬ মৌসুমে পাকিস্তানের মাটিতে প্রথম-শ্রেণীর একটি খেলায় আম্পায়ারের দায়িত্বে ছিলেন। ২৭ জুলাই, ১৯৮৩ তারিখে মাত্র ৩৮ বছর বয়সে করাচি এলাকায় মুফাসির-উল-হকের দেহাবসান ঘটে। তিন বছর পূর্বে আমির ইলাহি’র মৃত্যুর পর দ্বিতীয় পাকিস্তানি টেস্ট ক্রিকেটার হিসেবে মৃত্যুমুখে নিপতিত হন। Karachi Greens v Karachi Whites 1961-62 New Zealand v Pakistan, Christchurch 1964-65 Wisden 1984, p. 1206. মোহাম্মদ গাজালী মোহাম্মদ ইলিয়াস এক টেস্টের বিস্ময়কারী পাকিস্তানি টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ইএসপিএনক্রিকইনফোতে মুফাসির-উল-হক (ইংরেজি) ক্রিকেটআর্কাইভে মুফাসির-উল-হক (সদস্যতা প্রয়োজনীয়) (ইংরেজি)
১৬নং ওয়ার্ড, ঢাকা দক্ষিণ সিটি কর্পোরেশন

১৬নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-১ এর অন্তর্গত। এটি প্রাক্তন ঢাকা সিটি কর্পোরেশনর ৫০ নং ওয়ার্ড ছিল। মেগাসিটি ঢাকার কাঁঠালবাগান থানায় ওয়ার্ড নং ১৬ অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১০ আসনের অন্তর্গত। এ ওয়ার্ডের বর্তমান কাউন্সিলর হলেন। ওয়ার্ড নং ১৬ ঢাকা শহরের ফ্রী স্কুল ষ্ট্রীট কাঁঠালবাগান, নর্থরোড, সার্কুলার রোড, গ্রীন কর্ণার, গ্রীন স্কয়ার (গ্রীন রোড), গ্রীন রোড পূর্ব, ওয়েষ্ট এন্ড ষ্ট্র্রীট (ওয়েস্ট স্ট্রীট), আল আমীন রোড, নর্থ সার্কুলার রোড, ফ্রী স্কুল ষ্ট্রীট (হাতিরপুল), ক্রিসেন্ট রোড এলাকা নিয়ে গঠিত। "বাংলাদেশ গেজেট (মেয়র ও কাউন্সিলর পদে নির্বাচিত ঘোষিত প্রার্থীগণের তালিকা)" (পিডিএফ)। বাংলাদেশ নির্বাচন কমিশন। বাংলাদেশ ফরম ও প্রকাশনা অফিস। সংগ্রহের তারিখ ২৩ আগস্ট ২০২০।  "ঢাকার ২ সিটিতে আ'লীগের কাউন্সিলর প্রার্থী হলেন যারা"। যুগান্তর। সংগ্রহের তারিখ ২০২০-০৮-২৪।
ইউনিকোডে সোরঙ সোমপেঙ লিপি

সোর সোমপেঙ ইউনিকোড ব্লকে সোরঙ সোমপেঙ লিপির বর্ণ সংবলিত একটি অংশ। এটি ভারতের সউরা ভাষা লেখার জন্য ব্যবহার হয়। এটি একটি শব্দীয় বর্ণমালা লিপি বা আবুগিদা। নিম্নলিখিত ইউনিকোড সম্পর্কিত নথিগুলি সোর সোমপেঙ ইউনিকোড ব্লকের নির্দিষ্ট বর্ণগুলি সংজ্ঞায়নের উদ্দেশ্য এবং প্রক্রিয়া লিপিবদ্ধ করে: "Unicode character database"। The Unicode Standard। সংগ্রহের তারিখ ২০১৬-০৭-০৯।  "Enumerated Versions of The Unicode Standard"। The Unicode Standard। সংগ্রহের তারিখ ২০১৬-০৭-০৯।
নন্দিনী রাই

নন্দিনী রাই (জন্ম: ১৮ সেপ্টেম্বর ১৯৮৮), যিনি ইতিপূর্বে নীলম গৌরানী নামে পরিচিত ছিলেন, একজন টলিউড চলচ্চিত্র অভিনেত্রী, মডেল এবং ২০১০ সালের মিস অন্ধ্রপ্রদেশের খেতাব অর্জনকারী। মডেলিংয়ের পরে তিনি অভিনয়ে কর্মজীবন শুরু করেছিলেন। "Nandini Rai Biography Wiki Biodata Age Weight Height Date of Birth Family Info..."। WholeCelebWiki। ২৪ নভেম্বর ২০১৫। ২০ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০২০।  [১] Asha Prakash, TNN (২০১২-০২-২৭)। "Who inspired Nandini Rai's makeover? - Times Of India"। Articles.timesofindia.indiatimes.com। ২০১২-০৭-০১ তারিখে মূল থেকে আর্কাইভ করা। সংগ্রহের তারিখ ২০১৩-০৮-১৭।  "Who is Bigg Boss 2 Contestant Nandini Rai?"।  "Telugu web series 'High Priestess' explores psychic world"।  ইন্টারনেট মুভি ডেটাবেজে নন্দিনী রাই (ইংরেজি)
বৃহন্নলা (দ্ব্যর্থতা নিরসন)

বৃহন্নলা বলতে বোঝানো যেতে পারেঃ বৃহন্নলা (পৌরাণিক চরিত্র) - মহাভারতের চরিত্র অর্জুনের নির্বাসিত নারী ছদ্মবেশ। বৃহন্নলা (চলচ্চিত্র) - ২০১৪ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। বৃহন্নলা (উপন্যাস) - ১৯৮৯ সালে প্রকাশিত বাংলাদেশের সাহিত্যিক হুমায়ুন আহমেদের লেখা মিসির আলি সিরিজের একটি উপন্যাস। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।